Document ID: 31993R3348

ΚΑΝΟΝΙΣΜΟΣ (ΕΚ) αριθ. 3348/93 ΤΗΣ ΕΠΙΤΡΟΠΗΣ της 6ης Δεκεμβρίου 1993 για την τροποποίηση του κανονισμού (ΕΟΚ) αριθ. 1445/93 όσον αφορά τα γενεσιουργά αίτια που εφαρμόζονται στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 6 παράγραφος 2,
Εκτιμώντας:
ότι, το άρθρο 7 του κανονισμού (ΕΟΚ) αριθ. 2019/93 του Συμβουλίου της 19ης Ιουλίου 1993 περί ειδικών μέτρων για ορισμένα γεωργικά προϊόντα υπέρ των μικρών νησιών του Αιγαίου Πελάγους (2) καθιέρωσε ενίσχυση για την πραγματοποίηση προγραμμάτων πρωτοβουλίας στον τομέα των οπωροκηπευτικών και των ανθέων και καθορίζει το ανώτατο ποσό σε Ecu- ότι η ενίσχυση αυτή καταβάλλεται ετησίως για ανωτάτη περίοδο τριών ετών- ότι οι λεπτομέρειες εφαρμογής της ενισχύσεως αυτής καθορίζονται από τον κανονισμό (ΕΚ) αριθ. 3253/93 της Επιτροπής (3)- ότι οι λεπτομέρειες αυτές προβλέπουν, ιδίως, ότι οι αιτήσεις ενισχύσεως υποβάλλονται ετησίως πριν από καθορισμένη ημερομηνία από τις αρμόδιες αρχές των συγκεκριμένων κρατών μελών- ότι πρέπει, συνεπώς, το γενεσιουργό αίτιο της γεωργική ισοτιμίας που εφαρμόζεται στο ανώτατο ποσό της ενισχύσεως αυτής να επέρχεται, κατ' έτος, την 1η Ιανουαρίου του έτους εκτελέσεως του προγράμματος πρωτοβουλίας- ότι πρέπει συνεπώς να συμπληρωθεί ο κανονισμός (ΕΟΚ) αριθ. 1445/93 της Επιτροπής (4)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 1445/93 προστίθεται το ακόλουθο νέο άρθρο 12α:
"Άρθρο 12α
Η γενεσιουργός αιτία της γεωργικής ισοτιμίας που εφαρμόζεται στην ενίσχυση που αναφέρεται στο άρθρο 7 του κανονισμού (ΕΟΚ) αριθ. 2019/93 επέρχεται την 1η Ιανουαρίου του τρέχοντος έτους εκτέλεσης του προγράμματος πρωτοβουλίας."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Δεκεμβρίου 1993.

Labels: 17
6